ANAN ออกหุ้นกู้ 2 ชุด ดอกเบี้ย 3.70% ขายสถาบัน 27 พ.ค.- 1 มิ.ย.นี้
ANAN ออกหุ้นกู้ 2 ชุด ดอกเบี้ย 3.70% ขายสถาบัน 27 พ.ค.- 1 มิ.ย.นี้ เพื่อนำเงินที่ได้ไปใช้เป็นเงินทุนหมุนเวียน
25 พ.ค. 2564

บริษัท อนันดา ดีเวลลอปเม้นท์ จำกัด (มหาชน) หรือ ANAN ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกหุ้นกู้ของบริษัท รวมวงเงินไม่เกิน 500 ล้านบาท ได้แก่
หุ้นกู้ของบริษัท ครั้งที่ 2/2564 มูลค่าไม่เกิน 200 ล้านบาท อายุ 1 ปี 3 วัน อัตราดอกเบี้ยคงที่ 3.70% ต่อปี ชำระดอกเบี้ย 2 ครั้ง โดยงวดแรกวันที่ 28 พ.ย.64 และงวดที่ 2 วันที่ 31 พ.ค.65 (วันครบกำหนดไถ่ถอนของหุ้นกู้ครั้งที่ 2/2564) เสนอขายให้แก่ผู้ลงทุนสถาบันในวันที่ 27 พ.ค.64
และหุ้นกู้ของบริษัท ครั้งที่ 3/2564 มูลค่าไม่เกิน 300 ล้านบาท อายุ 1 ปี 5 วัน อัตราดอกเบี้ยคงที่ 3.70% ต่อปี ชำระดอกเบี้ย 2 ครั้ง โดยงวดแรกวันที่ 2 ธ.ค.64 และงวดที่ 2 วันที่ 7 มิ.ย.65 (วันครบกำหนดไถ่ถอนของหุ้นกู้ครั้งที่ 3/2564) เสนอขายให้แก่ผู้ลงทุนสถาบันในวันที่ 1 มิ.ย.64
โดยบริษัทมีวัตถุประสงค์จะนำเงินที่ได้จากการขายหุ้นกู้ครั้งนี้ไปใช้ภายในวันที่ 31 ธ.ค.64 เพื่อใช้เป็นเงินทุนหมุนเวียน
ทั้งนี้ ธนาคารกสิกรไทย เป็นผู้จัดการการจัดจำหน่ายหุ้นกู้ทั้ง 2 ชุดดังกล่าว นอกจากนี้บริษัท ทริสเรทติ้ง จำกัด จัดอันดับความน่าเชื่อของบริษัท อยู่ที่ “BBB-” แนวโน้มอันดับเครดิต “Stable” เมื่อวันที่ 25 มี.ค.64